ส่วนที่ 1

การประกอบธุรกิจ

1. นโยบาย และภาพรวมการประกอบธุรกิจของบริษัท

บริษัท บูติคนิวซิตี้ จำกัด (มหาชน) ประกอบธุรกิจค้าปลีกค้าส่งในประเทศ ค้าส่งต่างประเทศ
นำเข้าสินค้าจากต่างประเทศ และบริการออกแบบ และตัดเย็บเครื่องแบบพนักงานองค์กรต่างๆ
ทั้งในและต่างประเทศครบวงจรภายใต้สินค้า Brand ต่างๆ คือ

  1. สินค้า เครื่องแต่งกายสตรี และบุรุษ ภายใต้ลิขสิทธิ์ในประเทศ ได้แก่ GSP, JOUSSE,
  C&D, L’OFFICIEL,FLIP, STEPHANIE, I LOVE

  2. สินค้าสตรี ภายใต้ลิขสิทธิ์ต่างประเทศ ได้แก่ GUY LAROCHE

  3. สินค้าสตรีและบุรุษ นำเข้าจากต่างประเทศ ได้แก่ ALDOFO DOMINGUEZ,TRUCCO,
  FLORENTINO

บริษัทฯ ได้รับการยอมรับจากลูกค้ามาเป็นเวลานาน ว่าผลิตภัณฑ์ ของบริษัทมีคุณภาพดี
ราคาเหมาะสม ส่งมอบตรงเวลา และมีบริการที่ดีทั้งก่อน และหลังการขาย

ณ สิ้นปี 2556 บริษัทมีสาขาคู่ค้า และพันธมิตรการค้า คือ ร้านค้าที่เป็นสาขา Chain Store 73
ร้านค้า มีขายในห้างสรรพสินค้าชั้นนำ จำนวน 55 แห่ง และมีขายในประเทศเพื่อนบ้าน (AEC) 15
แห่ง มีองค์กรที่เชื่อมั่น และไว้วางใจไห้ บริษัท ออกแบบ และตัดเย็บเครื่องแบบ 400 องค์กร
รายได้รวม 1,006 ล้านบาท

1.1 เป้าหมายในการดำเนินธุรกิจ

  บริษัทมีเป้าหมายหลักที่จะรักษาความเป็นผู้นำในการตลาดเสื้อผ้าแฟชั่นระดับสูงของประเทศ โดยมี

นโยบายบริษัทคือ

เป้าหมาย คือ ความเป็นหนึ่ง ทุกสิ่งที่ทำ คือ ความทันสมัย

คุณภาพที่ได้ คือ ดีที่สุด งานบริการ คือ หัวใจสำคัญ

บริษัทมีจริยธรรมธุรกิจ มีหลักการกำกับดูแลกิจการที่ดีและเผยแพร่ไปสู่ คณะกรรมการ
กรรมการบริหาร ผู้บริหาร และพนักงาน เพราะธุรกิจ จะอยู่ได้ต้องมีจริยธรรม คุณธรรมที่ดี
เป็นที่เชื่อถือและยอมรับได้ อันเป็นผลให้บริษัท มีความเจริญก้าวหน้าอย่างมั่นคงและยั่งยืน

1.2 การเปลี่ยนแปลงและพัฒนาการที่สำคัญ 

บริษัทจดทะเบียนเมื่อวันที่ 17 พฤศจิกายน 2512 ด้วยทุนจดทะเบียน 200,000 บาท
(สองแสนบาทถ้วน) เริ่มกิจการเมื่อวันที่ 1 มกราคม 2517
ดำเนินธุรกิจจำหน่ายเสื้อผ้าสำเร็จรูปโดยนางศิรินา ปวโรฬารวิทยา
เป็นผู้ก่อตั้งและเป็นกรรมการผู้จัดการ มีทุนจดทะเบียน 4,000,000 บาท

เมื่อวันที่ 6 ตุลาคม 2530
บริษัทฯจดทะเบียนเป็นบริษัทรับอนุญาตของตลาดหลักทรัพย์แห่งประเทศไทย มีทุนจดทะเบียน
20,000,000 บาท และ เมื่อวันที่ 19 พฤษภาคม 2537 ได้จดทะเบียนแปรสภาพเป็นบริษัทจำกัด
มหาชน ปัจจุบันมีทุนชำระแล้ว 120 ล้าน มีบริษัทย่อย 1 บริษัท คือบริษัท ปณิวรา จำกัด ซึ่งถือหุ้นอยู่
62.71 %บริษัทร่วม 1 บริษัทคือ บริษัทโชคสามัคคี จำกัด ซึ่งบริษัทถือหุ้นอยู่ 36.21 % ซึ่งทั้ง 2
บริษัทดังกล่าวได้หยุดการดำเนินกิจการ ตั้งแต่วิกฤติทางเศรษฐกิจที่เกิดขึ้นในปี 2540

1.3 ความสัมพันธ์กับกลุ่มธุรกิจของผู้ถือหุ้นใหญ่

บริษัทฯ จัดจำหน่ายผลิตภัณฑ์ที่มาจากบริษัทที่มีผู้ถือหุ้นใหญ่ร่วมกัน (ตามเอกสารแนบ 5.5)

2. ลักษณะการประกอบธุรกิจ

บริษัท บูติคนิวซิตี้ จำกัด (มหาชน) เป็นผู้จัดจำหน่ายสินค้าเสื้อผ้าสำเร็จรูป และเครื่องหนังสตรี
ทั้งในลักษณะค้าปลีก (Retail) และค้าส่ง (Wholesale)
ซึ่งในปัจจุบันนอกจากบริษัทจะมีร้านสาขาเป็นของตัวเอง 73 สาขา (ตามเอกสารแนบ 3)
สินค้าของบริษัทยังจัดจำหน่ายในห้างสรรพสินค้าชั้นนำกว่า 50 แห่งทั่วประเทศ อาทิ กลุ่มเซ็นทรัล
โรบินสันและเดอะมอลล์ เป็นต้น และมีบริการเครื่องแบบเฉพาะกิจให้กับองค์กรต่าง ๆ

มูลค่าการจำหน่ายของผลิตภัณฑ์ของบริษัทในระยะ 3 ปี

  ------------------------------ ----------- ------- --------- ------- --------- -------
  มูลค่าการจำหน่ายในประเทศ          ปี 2556              ปี 2555            ปี 2554    

                                 พันบาท       %       พันบาท     %       พันบาท     %

  เสื้อผ้าสำเร็จรูป                   714,340     71.04   663,879   77.17   505,477   71.45

  เครื่องประดับ                     23,273      2.32    22,662     2.63   200       0.03

  การบริการ-เครื่องแบบเฉพาะกิจ       238,408     20.93   120,450   14.00   128,397   18.15

  เบ็ดเตล็ด                        24,396      2.43    24,418    2.84    46,374    6.55

  รวมมูลค่าการจำหน่ายในประเทศ       972,412     96.71   831,409   96.64   680,448   96.18

  มูลค่าขายจำหน่ายในต่างประเทศ       33,167      3.3     28,939    3.36    27,014    3.82

  รวมมูลค่าการจำหน่าย               1,005,576   100     860,348   100     707,462   100

  อัตราเพิ่ม(ลด)                    16.88               21.61             13.39      
  ของมูลค่าการจัดจำหน่าย(%)                                                          
  ------------------------------ ----------- ------- --------- ------- --------- -------

ลักษณะการประกอบธุรกิจ – บริษัทย่อยและบริษัทร่วม

บริษัทย่อย

  บริษัท ปณิวรา จำกัด – ค้าอสังหาริมทรัพย์

บริษัทร่วม

  บริษัท โชคสามัคคี จำกัด – ก่อสร้าง

2.1. การประกอบธุรกิจของแต่ละสายผลิตภัณฑ์

ลักษณะผลิตภัณฑ์

บริษัท บูติคนิวซิตี้ จำกัด (มหาชน) เป็นผู้จัดจำหน่ายสินค้าเสื้อผ้าสำเร็จรูป และเครื่องหนังสตรีได้รับลิขสิทธิ์ในการจัดจำหน่ายเสื้อผ้าภายใต้ชื่อสินค้าที่มีชื่อเสียงคือ GUY LAROCHE, C&D, LOF-FI-CIEL, JOUSSE, TRUCCO, FLIP, SWITCH, GSP, ADOLFO DOMINGUEZ, UNIFORM SPECIALIZER, STEPHANIE, I LOVE

GUY LAROCHE

แบรนด์แฟชั่นจากฝรั่งเศสที่ได้รับการยอมรับและชื่นชมอย่างสูง
เป็นเอกลักษณ์ของความหรูหราและสง่างาม โดย Mr.Guy Laroche ออกแบบ Ready to wear
collection ครั้งแรกในปี 1961
เน้นความโค้งเว้าของผู้หญิงด้วยฝีมือขั้นสุดยอดในการตัดเย็บชุดเข้ารูป
รวมถึงการคัดสรรเนื้อผ้าและลวดลายที่เป็นทางยาว ทำให้ผู้หญิงรูปร่างสวยมีเสน่ห์

C&D

เชื่อว่าความงดงามของธรรมชาติสามารถคงอยู่อย่างยั่งยืน
ควบคู่ไปกับการบริโภคอย่างมีความรู้และเคารพต่อธรรมชาติ เป็นแนวคิดที่ทำได้จริง
เป็นวิถีที่จะช่วยให้โลกของเราสุขภาพดี และมีความสุขขึ้น

เสื้อผ้าและเครื่องประดับของ C&D จึงนำคุณสมบัติต่างๆที่ดีจากธรรมชาติทั้งเส้นใย วิธีการทอ
รูปทรง และอุปกรณ์ตกแต่งที่สะท้อนถึงแถวคิดนี้มาผสมผสานอย่างลงตัว

LOF-FI-CIEL

LOF-FI-CIEL นักบริหารที่มีความสามารถเป็นที่ยอมรับในสังคม พิถีพิถันในรายละเอียด
มีพิธีการเครื่องแต่งกาย LOF-FI-CIEL สง่างาม ภูมิฐาน
เป็นสากลสะท้อนบุคลิกภาพของผู้นำได้อย่างชัดเจน

JOUSSE

Jousse Paris
ชื่นชมผู้หญิงรุ่นใหม่ที่สามารถสร้างสมดุลอันลงตัวระหว่างชีวิตการทำงานกับชีวิตส่วนตัวที่สนุกสนานมีสีสัน
พวกเธอทันสมัยและคอยอัพเดทข้อมูลต่างๆ โดยใช้เทคโนโลยีสื่อสารที่ก้าวล้ำ

Jousse Executive คือ คอลเลคชั่นที่สร้างสรรค์ขึ้นเพื่อผู้หญิงนักบริหารรุ่นใหม่
สามารถนำมามิกช์แอนด์แมตช์ได้อย่างหลากหลายและลงตัว เป็นชุดทำงานที่สวมใส่สบาย
ดูสุภาพเรียบร้อยแต่มีสไตล์

Jousse Society เดรสดีไซน์สวย เติมเต็มความหวานของผู้หญิงแบบ Jousse ผู้หญิงที่สวยสง่า
มีสไตล์แบบคนรุ่นใหม่

TRUCCO

Trucco แบรนด์สินค้าจากสเปน ในแนวคิด “Women are the ones who want to stand
out and be creativity in their own style”
การออกแบบจึงเต็มไปด้วยความมีศิลปะในสไตล์โมเดิร์นโบฮีเมียน
แตกต่างและโดดเด่นเป็นเอกลักษณ์ ผสมผสานกับลูกเล่นของความเป็นเฟมินีนและโรแมนติก
สะท้อนถึงบุคลิกของผู้หญิงที่มีความเป็นตัวของตัวเอง รักการเดินทาง และไม่หยุดนิ่งกับสิ่งที่จำเจ
จึงเป็นเสื้อผ้าและแฟชั่นที่สามารถสวมใส่ได้จริงในชีวิตประจำวันตอบสนองในทุกวาระและโอกาส
ด้วยราคาที่ทุกคนเข้าถึงได้ และการบริการที่เป็นเลิศทั้งก่อนและหลังการซื้อ

FLIP

เสื้อผ้าที่แพรวพราวด้วยลูกเล่น สามารถปรับเปลี่ยนฟังก์ชั่นการใช้งานหรือเพียงแค่กลับด้าน (Flip)
เพื่อสร้างลุคใหม่ๆ ในพริบตา เป็นโอกาสให้ผู้สวมใส่ได้เล่นสนุกอย่างสร้างสรรค์
เกิดเป็นสไตล์ที่หลากหลาย
ชุดหนึ่งชุดสามารถนำมาสวมใส่ในสไตล์ที่ต่างกันอย่างสุดขั้วได้อย่างคาดไม่ถึง Flip
มีหลากหลายรูปทรงให้เลือก เป็นสตรีทแฟชั่นที่ดูเท่ห์ มีสไตล์ สวมใส่ได้โอกาสต่างๆ
คุณจะสนุกกับการมิกช์แอนด์แมตช์ไอเท็มต่างๆ ที่สามารถกลับด้านใส่ จากเดรสกลายเป็นกระโปรง
จากกระโปรงกลายเป็นเสื้อ หรือจากเดรสลายดอกไม้สวยหวานกลายเป็นลายกราฟฟิกสุดเท่ห์ แค่
Flip

SWITCH

SWITCH เติมความล้ำให้กับแฟชั่นคลาสสิคของผู้หญิงด้วยชุดที่โดดเด่นสะดุดตา
และสามารถสวมใส่ได้ในหลากหลายโอกาสเรือนร่างของผู้หญิงจะถูกปรับให้ดูเก๋ไม่เหมือนใครด้วยการผสมผสานรูปทรงทางสถาปัตย์สุดเท่
SWITCH จึงเป็นสไตล์ที่ผู้หญิงเก๋ เป็นตัวของตัวเองสูงมองหา
เป็นสไตล์ที่ผสมผสานแฟชั่นสมัยใหม่และความคลาสสิคเข้าด้วยกันอย่างลงตัว มีสไตล์

GSP

GSP สาวนักเดินทางผู้กระฉับกระแฉงและสง่างามที่ได้รับแรงบันดาลใจจากศิลปะล้ำค่า
แฟชั่นทันสมัยจากเมืองต่างๆที่เธอท่องเที่ยว

GSP Sport จึงเป็นชุดที่สวมใส่สบายทุกการเคลื่อนไหวในทุกวัน

GSP Professional จึงเป็นชุดทำงานสวยเฉียบในทุกรายละเอียด

ADOLFO DOMINGUEZ

Adolfo Dominguez ดีไซเนอร์แบรนด์คุณภาพ ติดอันดับ 1 ใน 10
แบรนด์ที่มีชื่อเสียงในประเทศสเปนมานานกว่า 40 ปี
เริ่มต้นเป็นที่รู้จักมาจากการออกแบบเสื้อผ้าสุภาพบุรุษ ของ Mr. Adolfo Dominguez
ผู้ปฏิวัติการออกแบบแฟชั่นของสเปนภายใต้แนวคิด WRINKLES ARE BEAUTIFUL หรือ
“ความสวยงามของรอยยับ” เป็นการให้ความสำคัญกับความง่าย ความเป็นธรรมชาติของวัตถุดิบ
ไม่ต้องตกแต่งมากแต่มีความสุนทรีย์อยู่ข้างใน
เน้นความสวยงามจากเนื้อแท้ของวัตถุดิบที่มาจากธรรมชาติและไม่ทำลายสิ่งแวดล้อม เช่น
ลินินและฝ้าย เป็นต้น

FLORENTINO

FLORENTINO แบรนด์สินค้าสุภาพบุรุษชั้นเลิศจากประเทศสเปน ก่อตั้งในปี ค.ศ. 1970
จากแนวคิดในการผสมผสานกระบวนการผลิตสินค้าที่พิถีพิถันตั้งแต่การออกแบบไปจนถึงการผลิต
เพื่อให้ได้สินค้าระดับพรีเมี่ยมที่มีความประณีต และมีคุณภาพเป็นเลิศ สินค้าของแบรนด์ FLORENTINO
ทั้งหมดผลิตโดย Spanish group Florentino Collection ที่ควบคุมทุกขั้นตอน
เริ่มตั้งแต่การออกแบบ การผลิต รวมถึงการควบคุมคุณภาพของสินค้า สินค้าทุกชิ้นของแบรนด์
FLORENTINO ผลิตในประเทศสเปน
ภายใต้ศูนย์ความคุมคุณภาพของแบรนด์ที่มีการนำเทคโนโลยีล้ำสมัยมาใช้ควบคุมการผลิตทุกขั้นตอน
ซึ่งทำให้มีศักยภาพในการผลิตและกระจายสินค้าได้มากกว่า 1,000,000 ชิ้นต่อปี ทั่วโลก

ในแต่ละซีซั่น FLORENTINO จะพัฒนาและนำเสนอสินค้าใหม่ที่ยังคงรักษาเอกลักษณ์ความเป็น
FLORENTINO กับเทรนด์ในขณะนั้นๆ
โดยให้ความสนใจและความสำคัญกับทุกรายละเอียดในการออกแบบ คัตติ้งที่ประณีต
และการใช้ผ้าคุณภาพระดับพรีเมี่ยมที่มีความหรูหราทำให้เกิดผลงานในแต่ละ collection
ที่สวยงามปราณีตและมีคุณภาพที่เป็นเลิศ

Uniform Specializer

สร้างความเป็นเอกภาพให้กับองค์กรของคุณอย่างมีสไตล์ ด้วยชุดยูนิฟอร์มจาก Uniform
Specializer บริษัท บูติคนิวซิตี้ จำกัด (มหาชน) ได้สร้างสรรค์ Uniform Specializer
แผนกที่มีความชำนาญพิเศษด้านการออกแบบตัดเย็บยูนิฟอร์มให้กับหลากหลายองค์กร
โดยมีบริการทั้งการออกแบบ และการตัดเย็บที่มีขนาดให้เลือกสวมใส่มากมาย หมดปัญหาเรื่องรูปร่าง

การออกแบบ (Design) : การออกแบบของ Uniform Specializer
จะอยู่บนพื้นฐานของการศึกษาภาพลักษณ์องค์กร ซึ่งรวมถึงโลโก้ สโลแกน ไอคอนต่างๆ
ลักษณะการดำเนินการ สถานที่ให้บริการ
ไปจนถึงวิสัยทัศน์และวัตถุประสงค์ขององค์กรอย่างละเอียดและทำความเข้าใจอย่างลึกซึ้ง
จากนั้นจึงสร้างสรรค์ออกมาเป็นองค์ประกอบต่างๆ ตั้งแต่สีสันที่เหมาะสม แพตเทิร์น เนื้อผ้า
การตัดเย็บ รูปทรง รวมไปถึงการเลือกใช้องค์ประกอบเสริมอย่างผ้าพันคอ เนคไท เข็มขัด
กระเป๋า การออกแบบของเราจะช่วยให้พนักงานมีความภูมิใจ มั่นใจในองค์กร
และกระตือรือร้นในการปฏิบัติหน้าที่ ซึ่งทั้งหมดนี้ก็เพื่อสร้างภาพลักษณ์องค์กรให้มีความเป็นเอกภาพ
มีความเป็นมืออาชีพ สร้างความประทับใจให้กับคู่ค้าทางธุรกิจ

การตัดเย็บที่มีขนาดให้เลือกอย่างหลากหลาย (Tailoring) : Uniform Specializer
มียูนิฟอร์มหลากหลายขนาดให้เลือกตามรูปร่างของผู้สวมใส่ซึ่งรวมถึงความต้องการเฉพาะตัวที่แตกต่างกันออกไป
คุณภาพชั้นเลิศและการจัดส่งที่ตรงเวลาคือจุดแข็งของเราที่สร้างความพึงพอใจสูงสุดให้กับลูกค้ามาอย่างต่อเนื่อง

STEPHANIE

Stephanie คือคอลเลคชั่นชุดทำงานสำหรับทั้งหญิงและชายที่มีความมั่นใจ ดูดี เรียบโก้
ในราคาที่เป็นเจ้าของได้สบายๆ การตัดเย็บเรียบร้อยได้มาตรฐาน เนื้อผ้าดูแลง่าย
เหมาะกับการสวมใส่เป็นประจำ

I LOVE

เลือกสรรสิ่งที่ดี มีคุณค่าให้แก่ชีวิตตนเอง มอบความรัก ความห่วงใย ให้แก่คนที่เรารัก
สัญลักษณ์แห่งความรักองค์กร “ความรักทั้งสามก่อให้เกิดพลังแก่ชีวิตได้อย่างแท้จริง” (ปรัชญาชีวิต
ดร.เทียม โชควัฒนา)

การแบ่งกลุ่มเป้าหมายของบริษัทนั้น สามารถแบ่งได้หลายวิธีในทางการตลาด
ดังที่ได้ระบุสำหรับแต่ละตราสินค้า โดยรวมแล้วบริษัทมุ่งเน้นกลุ่มสุภาพสตรี
ตั้งแต่วัยเริ่มทำงานจนกระทั่งประสบความสำเร็จในชีวิต ในทุกสถานะไม่ว่าจะเป็นช่วงเวลาพักผ่อน
ทำงาน หรือ ออกสังคม และในปัจจุบันบริษัทมุ่งเน้นการจัดจำหน่ายโดยวิธีค้าปลีก(Retail)
กลุ่มเป้าหมายจึงเป็นผู้ใช้สินค้าโดยตรง (End User)
ซึ่งมีความผูกพันกับบริษัทในด้านความเชื่อถือในคุณภาพสินค้าและบริการ ทั้งนี้เนื่องมาจากบริษัทมีแหล่ง
สินค้าที่เป็นเสื้อผ้าและเครื่องหนังที่ได้รับการยอมรับในด้านคุณภาพในระดับสากล

2.2 การตลาดและการแข่งขัน

โครงสร้างตลาดและกลุ่มคู่แข่งที่สำคัญ

บริษัทจัดอยู่ในตลาดสินค้าเสื้อผ้าแฟชั่นสตรีระดับสูงของประเทศไทย ซึ่งมีโครงสร้างที่สามารถ

แบ่งออกได้เป็น 4 กลุ่มตามแหล่งที่มาดังต่อไปนี้

1.  กลุ่มสินค้าแฟชั่นนำเข้าระดับทั่วไป

2.  กลุ่มสินค้าแฟชั่นนำเข้าระดับสูง

3.  กลุ่มสินค้าแฟชั่นที่ผลิตภายใต้ลิขสิทธิ์

4.  กลุ่มสินค้าแฟชั่นที่ออกแบบในประเทศ

ในปัจจุบันถึงแม้ว่าจะมีผู้ประกอบการขายสินค้าในทั้ง 4
กลุ่มนี้เป็นจำนวนมากแต่ยังไม่มีผู้ประกอบการใดมีส่วนแบ่งการตลาดเป็นนัยสำคัญ

สำหรับลูกค้าสถาบัน ผู้ต้องการสินค้าที่มีคุณภาพสะท้อนภาพลักษณ์ขององค์กรที่ดี
และมีบริการที่ลดทอนความยุ่งยากขององค์กร และฝ่ายบุคคล

บริษัทฯ คือผู้ให้บริการ Uniform ครบวงจร ซึ่งสามารถให้บริการที่ Everyone Fit
บริษัทคู่ค้าที่มีความชำนาญด้านการผลิต เข้าใจรูปร่างคนเอเซีย ที่เปลี่ยนแปลงไปในทุกวัย Every
one Happy มีระบบ IT ที่รองรับ การสั่ง การเก็บข้อมูลพนักงานของลูกค้า
บรรเทาความยุ่งยากขององค์กรในการประสานงาน เสริมด้วยการสื่อสาร ประชาสัมพันธ์
ทั้งในและนอกองค์กร เชิญชวนให้พนักงานอยากใส่
และเสริมภาพลักษณ์ให้การใส่เครื่องแบบองค์กรเป็นสิ่งที่พึงประสงค์ต่างกับคู่แข่งของบริษัท ตรงที่เป็น
One-Stop Service เป็นผู้ให้บริการที่มีความรับผิดชอบ มี Designer ระดับโลก ที่มาออกแบบให้
และทั้งหมดนี้อยู่ใน Good Price Range

บริษัทฯ ได้เจาะตลาดต่างประเทศมากกว่าที่เป็นอยู่เดิม เพื่อเพิ่มยอดขาย ทั้งในตลาด AEC
หรือประเทศเพื่อนบ้าน โดยวิเคราะห์ กลุ่มบริโภคอย่างชัดเจน รวมถึงปรับปรุงเรื่องการขนส่ง
และผลิตสินค้าให้ทันและเพียงพอต่อความต้องการมากขึ้น
นอกจากนี้ยังได้หาพันธมิตรของสินค้าเพื่อขยายฐานลูกค้า และ

โปรโมท Brand

บริษัทได้ขยายช่องทางใหม่ทาง Internet, Website, Social Media และการบริการ VIP
Service ให้แก่ลูกค้า อย่างต่อเนื่อง

เพื่อการขนส่งรวดเร็ว บริษัทมีหน่วย Logistics ของบริษัทเอง เพื่อส่งสินค้าให้ทัน
และตรงต่อความต้องการทุกวัน

สรุปได้ว่า แม้สถานการณ์ ปัจจุบันจะมีปัญหาทางการเมือง เศรษฐกิจชะลอตัว ค่าแรงสูง
ขาดแคลนแรงงาน (ซึ่งเป็นหัวใจของการค้าปลีก) และสภาพการแข่งขันในตลาดเสื้อผ้าสูง บริษัท
ก็ยังสามารถแข่งขันได้โดย

1.  พัฒนาผลิตภัณฑ์ให้มีเอกลักษณ์ มีความหลากหลายทุกขนาด และทุกกลุ่มอายุ

2.  พัฒนาพนักงานขาย ให้มีความรู้ทางสินค้า และภาษาอังกฤษ

3.  การขยายตลาดต่างประเทศ ที่มีประสิทธิภาพ และต่อเนื่อง

4.  ส่งเสริมการขายผ่านสื่อ On-Line

5.  เพิ่มกิจกรรมทางการตลาด โดยเฉพาะบริการด้านลูกค้าสัมพันธ์ (CRM)

6.  ปรับปรุงระบบ LOGISTICS

ภาวะแข่งขัน

1.  สถานการณ์ทางการเมืองในช่วงไตรมาส 4 ทำให้ช่วงที่ขายที่ดีที่สุดเกิดการชะลอตัว
    สินค้าคงเหลือมีจำนวนมาก ทำให้ทุกบริษัทต้องทำรายการลดราคาแข่งขันกัน
    เพื่อรักษายอดขายและคงสภาพคล่อง

2.  การเข้ามาของ Muti national Brand
    ต้องชะลดตัวในการเปิดร้านเนื่องจากไม่แน่ใจในสถานการณ์ทางการเมือง

3.  บริษัทฯมุ่งการขยายตัวไปยังตลาด AEC และกลุ่มประเทศเพื่อนบ้าน

3.  การจัดหาผลิตภัณฑ์หรือบริการ

7.  

+------------------------------------------+---------------------------+
| สินค้า                                     | ผู้จำหน่าย                   |
+------------------------------------------+---------------------------+
| GSP, JOUSSE, เครื่องแบบเฉพาะกิจ             | บริษัท บ้านประจวบ จำกัด       |
|                                          |                           |
|                                          | บริษัท ภูเพชร จำกัด           |
+------------------------------------------+---------------------------+
| LOF• FI• CIEL, C&D                       | บริษัท ศิริชัยเกียรติ จำกัด       |
+------------------------------------------+---------------------------+
| GUY LAROCHE, FLIP, SWITCH                | บริษัท โชคธานี จำกัด          |
+------------------------------------------+---------------------------+
| STEPHANIE , เครื่องแบบเฉพาะกิจ              | บริษัท ภูมิกาญจน์ จำกัด         |
+------------------------------------------+---------------------------+
| ADOLFO DOMINGUEZ                         | ADOLFO DOMINGUEZ S.A.     |
|                                          | -Spain                    |
+------------------------------------------+---------------------------+
| TRUCCO                                   | IN SITU, S.A. -Spain      |
+------------------------------------------+---------------------------+
| FLORETINO                                | FLORETINO                 |
|                                          | COLECCION,S.L.-Spain      |
+------------------------------------------+---------------------------+

  - ผู้จัดจำหน่ายแต่ละรายมีสัดส่วนไม่เกินร้อยละ 30 ของรายได้รวมในระยะ 3 ปีที่ผ่านมา

  - สาระสำคัญของสัญญาจัดจำหน่ายอายุสัญญา เงื่อนไข - ไม่มี

3.  งานที่ยังไม่ได้ส่งมอบ

- ไม่มี -

3.  ปัจจัยความเสี่ยง

    1.  ความเสี่ยงในการประกอบธุรกิจ

        1.  เศรษฐกิจที่มีแนวโน้มที่จะตกต่ำ เนื่องจากเหตุความวุ่นวายทางการเมือง

        2.  การแข่งขันที่สูงมากยิ่งขึ้น เนื่องจากการเข้ามาของ Muti National Brand

        3.  ภาวะเงินเฟ้อ ที่จะทำให้ค่าใช้จ่ายสูงขึ้น

  3.2 ความเสี่ยงในด้านการเงิน

  3.2.1 การบริหารความเสี่ยง

  บริษัทไม่มีนโยบาย ในการประกอบธุรกรรมทางตราสารการเงิน เพื่อเก็งกำไร หรือการค้า

  3.2.2 ความเสี่ยง เกี่ยวกับอัตราดอกเบี้ย

ความเสี่ยงเกี่ยวกับอัตราดอกเบี้ย เกิดจากการเปลี่ยนแปลงอัตราดอกเบี้ยในตลาด ซึ่งมีผล
ต่อการดำเนินงาน และกระแสเงินสด โดยมีเงินสด เงินฝากธนาคาร รวมทั้งเงินเบิกเกิน บัญชี
และเงินกู้ยืมจาก สถาบันการเงินได้ ใช้อัตราดอกเบี้ยตามที่ธนาคารกำหนดเป็นส่วน ใหญ่
จึงมีอัตราเสี่ยงต่ำ

  3.2.3 ความเสี่ยงจากอัตราแลกเปลี่ยน

  บริษัท ไม่มีเงินกู้สกุลต่างประเทศ บริษัทมีลูกหนี้ และเจ้าหนี้ เกิดจากการซื้อ และขาย สินค้า
  ในสกุล เงินต่างประเทศไม่มาก ประกอบกับระหว่างปี บริษัทได้ทำสัญญาซื้อขาย
  เงินตราต่างประเทศล่วงหน้า เพื่อป้องกันความผันผวนของอัตราแลกเปลี่ยนล่วงหน้า ณ วันที่ 31
  ธันวาคม 2556 บริษัทไม่มีสัญญาซื้อ ขายเงินตราต่างประเทศล่วงหน้าคงเหลือ

  3.2.4 ความเสี่ยงด้านสินเชื่อ

  บริษัทมีนโยบายให้สินเชื่อลูกค้า ด้วยความระมัดระวัง ลูกหนี้ของบริษัท ส่วนใหญ่ เป็น
  องค์การขนาดใหญ่ และมั่นคง เช่น ธนาคาร, ประกันภัย, ห้างสรรพสินค้า, โรงพยาบาล
  รัฐวิสาหกิจ ซึ่งได้ติดต่อกันมานาน จึง คาดว่าการติดตาม และเก็บหนี้จะไม่ได้รับความ เสียหาย

  3.2.5 มูลค่ายุติธรรม

  เนื่องจากสินทรัพย์ ทางการเงินส่วนใหญ่ จัดเป็นระยะสั้น และเงินกู้ยืมมีอัตราดอกเบี้ยอยู่
  ในเกณฑ์ เดียวกับตลาด บริษัทเชื่อว่า มูลค่าตามบัญชีของสินทรัพย์ และหนี้สินทางการเงิน
  ดังกล่าว แสดงมูลค่าไม่ แตกต่างจากมูลค่ายุติธรรมอย่างมีสาระสำคัญ

  3.3 ความเสี่ยงทางด้านการตลาด และการขาย

  การขาย และการตลาด ถือเป็นหัวใจในการดำเนินธุรกิจของบริษัทที่จะให้ประสบ

ความสำเร็จ ดังนั้นบริษัท มุ่งมั่นจะสร้างตรา (BRAND) ให้เป็นที่ยอมรับของผู้บริโภคอย่างต่อเนื่อง

และยาวนาน บริษัทเน้นการสร้าง ทีมบริหารจัดการเพื่อบริการลูกค้า ตั้งแต่ก่อนการขาย
ระหว่างการขาย และหลังการขายอย่างมีระบบอันนำมา ซึ่งความเชื่อมั่นของผู้บริโภค
นอกจากนี้การเปิดช่องทางการตลาด และการขายใหม่ๆ ก็เป็นส่วนที่บริษัท
สามารถนำมาใช้เพื่อเพิ่มยอดขายได้ เช่น การตลาด อิเล็กทรอนิกส์ (E- Marketing, Social
Media)

  3.4 ความเสี่ยงด้านทรัพยากรบุคคล

บริษัทฯให้ความสำคัญอย่างมากต่อการมีทรัพยากรบุคคล บริษัท ตะหนักดีว่า การสรรหาคนเก่งนั้นยาก
แต่การรักษาคนดี คนเก่งนั้นยากกว่า
เพราะทรัพยากรบุคคลจะเน้นสิ่งที่ช่วยขับเคลื่อนธุรกิจให้ธุรกิจเติบโตอย่างต่อเนื่องบริษัทให้ทั้งโอกาส
และช่องทางให้พนักงานได้แสดงความสามารถ ถือเป็นแนวคิดหลักที่จะทำให้พนักงาน
รู้ถึงคุณค่าของตนเอง และมุ่งมั่นที่จะทำองค์ความรู้มาพัฒนาองค์กรให้เจริญเติบโตอย่างมั่นคง
และยั่งยืนเป็นการปลูกจิตสำนึกความรับผิดชอบทุกฝ่ายที่เกี่ยวข้องรวมทั้งจิตวิญญาณของการเป็นเจ้าของ

4.  ทรัพย์สินที่ใช้ในการประกอบธุรกิจ

ทรัพย์สินถาวรหลักที่บริษัทและบริษัทย่อยใช้ในการประกอบธุรกิจ

บริษัท บูติคนิวซิตี้ จำกัด (มหาชน)

  4.1. ที่ดิน

+-----------------------------------------------------------------------+
| สถานที่ตั้ง – สุขุมวิท พระโขนง กรุงเทพฯ                                       |
+-----------------------------------------------------------------------+
| เนื้อที่ 374 ตรว.                                                         |
+-----------------------------------------------------------------------+
| มูลค่า (ณ วันที่ซื้อ) 7,480,000                                              |
+-----------------------------------------------------------------------+
| วัตถุประสงค์ เป็นที่ตั้งของสำนักงานใหญ่                                         |
+-----------------------------------------------------------------------+

4.2. อาคาร

  อาคารสำนักงานใหญ่ เป็นอาคารพาณิชย์ 23 คูหา 6 ชั้น มูลค่าที่ซื้อ 24,674,824 บาท

  มูลค่าตามบัญชี ณ 31 ธันวาคม 2556 เป็นจำนวนเงิน 1.00 บาท

4.3. ครุภัณฑ์

  ส่วนใหญ่เป็นเครื่องใช้สำนักงานซึ่งอยู่ที่สำนักงานใหญ่และสาขามูลค่าที่ซื้อ 40,555,925 บาท

  มูลค่าตามบัญชี ณ วันที่ 31 ธันวาคม 2556 เป็นจำนวนเงิน 8,238,858 บาท

4.4. ค่าตกแต่งและติดตั้ง

ส่วนใหญ่เป็นค่าตกแต่งของสาขา มูลค่าที่ซื้อ 131,976,847 บาท

  มูลค่าตามบัญชี ณ 31 ธันวาคม 2556 เป็นจำนวนเงิน 52,411,036 บาท

4.5. ยานพาหนะ

มูลค่าที่ซื้อ 16,206,256 บาท

มูลค่าตามบัญชี ณ 31 ธันวาคม 2556 เป็นจำนวนเงิน 4,510,739 บาท

4.6. สิทธิการเช่า

  บริษัท บูติคนิวซิตี้ จำกัด (มหาชน) มีสาขาทั้งหมด 73 แห่ง ซึ่งบางแห่งได้ซื้อสิทธิการเช่า

+---------------+-----------------------+--------------+--------------+
| สาขาที่ตั้ง       | ที่ตั้ง                   | มูลค่าตามบัญชี   | สัญญาสิ้นสุด     |
+---------------+-----------------------+--------------+--------------+
|               |                       | ณ 31 ธันวาคม  |              |
|               |                       | 2555         |              |
+---------------+-----------------------+--------------+--------------+
| 1. สาขา GSP   | 63-64 ศูนย์การค้าอัมรินทร์  | 154,317.00   | 1 ม.ค. 2558  |
|               | ชั้น3                   |              | (30 ปี)       |
+---------------+-----------------------+--------------+--------------+
| 2. สาขา C&D   | 64-65 ศูนย์การค้าอัมรินทร์  | 183,322.00   | 2 ก.ค. 2556  |
|               | ชั้น 2                  |              | (30 ปี)       |
+---------------+-----------------------+--------------+--------------+
| 3. สาขา GSP   | 622                   | 5,325,242.00 | 26 ก.ค 2564  |
|               | ศูนย์การค้าดิเอ็มโพเรียม    |              | (24 ปี)       |
+---------------+-----------------------+--------------+--------------+
| 4. สาขา       | 404 ล็อก 41 ซอยสยาม5   | 1,363,284.00 | -            |
| Jousse        | ปทุมวัน                 |              |              |
|               |                       | 1,141,368.00 | 14 มี.ค. 2559 |
| 5. สาขา C&D   | ปาลิโอ เขาใหญ่          |              | (3ปี)         |
+---------------+-----------------------+--------------+--------------+

4.7. ลิขสิทธิ์

  บริษัท บูติคนิวซิตี้ จำกัด (มหาชน) ได้รับลิขสิทธิ์
  ในการจัดจำหน่ายเสื้อผ้าสำเร็จรูปและเครื่องหนัง โดยปัจจุบันบริษัทฯ ได้ลิขสิทธิ์ 6 แบรนด์
  ซึ่งทางบริษัทจะต้องปฏิบัติตามเงื่อนไขอย่างเคร่งครัด
  โดยจะต้องปฏิบัติให้เป็นมาตรฐานเดียวกับทางเจ้าของลิขสิทธิ์ในการสร้างภาพลักษณ์ การโฆษณา
  ฯลฯ บริษัทได้รับลิขสิทธิ์จำหน่ายภายในประเทศเท่านั้น
  ซึ่งทางบริษัทจะต้องชำระค่าลิขสิทธิ์คิดตามสัดส่วน ของยอดขาย

  ลิขสิทธิ์

  LOF• FI• CIEL

  เริ่มต้นสัญญา ปี 2528

  สิ้นสุดสัญญา ปี 2557 (สัญญาต่อปี)

  ได้รับลิขสิทธิ์ - เสื้อผ้าสำเร็จรูปสตรีและเครื่องหนัง

  C&D

  เริ่มต้นสัญญา ปี 2528

  สิ้นสุดสัญญา ปี 2557 (สัญญาต่อปี)

  ได้รับลิขสิทธิ์ - เสื้อผ้าสำเร็จรูปสตรีและเครื่องหนัง

  JOUSSE

  เริ่มต้นสัญญา ปี 2534

  สิ้นสุดสัญญา ปี 2557 (สัญญาต่อปี)

  ได้รับลิขสิทธิ์ - เสื้อผ้าสำเร็จรูปสตรี, เครื่องหนัง

  GUY LAROCHE

  เริ่มต้นสัญญา ปี 2530

  สิ้นสุดสัญญา ปี 2557

  ได้รับลิขสิทธิ์ - เสื้อผ้าสำเร็จรูปสตรี

  GSP

  เริ่มต้นสัญญา ปี 2549

  สิ้นสุดสัญญา ปี 2557 (สัญญาต่อปี)

  ได้รับลิขสิทธิ์ - เสื้อผ้าสำเร็จรูปสตรีและเครื่องหนัง

  STEPHANIE

  เริ่มต้นสัญญา ปี 2553

  สิ้นสุดสัญญา ปี 2557 (สัญญาต่อปี)

  ได้รับลิขสิทธิ์ - เสื้อผ้าสำเร็จรูปสตรี

นโยบายการลงทุนในบริษัทร่วมและบริษัทย่อย

  ขณะนี้ทางบริษัทไม่มีนโยบายในการลงทุนเพิ่มแต่อย่างใด

5. ข้อพิพาททางกฎหมาย

- ไม่มี –

6.ข้อมูลทั่วไปและข้อมูลสำคัญอื่น

6.1 ชื่อ สถานที่ตั้งสำนักงาน

ชื่อ : บริษัท บูติคนิวซิตี้ จำกัด (มหาชน)

ที่ตั้งสำนักงาน : 1112/53 - 75 ซอยสุขุมวิท 48 (ปิยะวัชร) ถนนสุขุมวิท แขวงพระโขนง

เขตคลองเตย กรุงเทพมหานคร 10110

ประเภทธุรกิจ : จำหน่ายเสื้อผ้าสำเร็จรูป

เลขทะเบียนบริษัท : 0107537001731

โทรศัพท์ : 0-2391-3320

โทรสาร : 0-2391-7325

โฮมเพจ : http://www.btnc.co.th

อีเมล : เลขานุการบริษัท suneet@btnc.co.th

  ทุนจดทะเบียน : ทุนจดทะเบียนจำนวน 250,000,000.00 บาท ประกอบด้วยหุ้นสามัญ

  25,000,000 หุ้น มูลค่าที่ตราไว้ หุ้นละ 10.00 บาท

ทุนที่ออกและชำระแล้ว: 120,000,000.00 บาท ประกอบด้วยหุ้นสามัญ 12,000,000 หุ้น

  มูลค่าที่ตราไว้ หุ้นละ 10.00 บาท

  ข้อมูลที่ตั้งสาขา : ตามเอกสารแนบ 5.1

6.2 บุคคลอ้างอิงอื่นๆ

นายทะเบียนหลักทรัพย์ - บริษัท ศูนย์รับฝากหลักทรัพย์ (ประเทศไทย) จำกัด

54-62 อาคารตลาดหลักทรัพย์แห่งประเทศไทย ชั้น 4, 6-7

ถนนรัชดาภิเษก เขตคลองเตย กรุงเทพฯ 10100

โทรศัพท์ 0-2229-2800

  ผู้สอบบัญชี - นางสาวปราณีย์ ผลงาม ผู้สอบบัญชีรับอนุญาตเลขที่ 4987 และ /
  หรือนางจรรยาภรณ์ เตชะมนตรีกุล ผู้สอบบัญชีรับอนุญาตเลขที่ 6720 แห่งบริษัท สหการสอบบัญชี
  จำกัด

  100 ถนนพระราม4 แขวงตลาดน้อย เขตสัมพันธวงศ์

  กรุงเทพฯ 10100

  โทรศัพท์ 0-2623-3300

  ที่ปรึกษาทางด้านกฎหมาย : บริษัท เอฟ.เอ็น.อินฟินิตี้ จำกัด

  ที่ปรึกษาทางด้านการเงิน : - ไม่มี -